Here is a page extracted from Wikipedia that may contain CSS, HTML, and a lot of unformatted text.

Title: Telaga Warna Diéng
Content: Telaga Warna Diéng (aksara Bali: ᬢᬾᬮᬕ​ᬯᬃᬦ​ᬤᬶᬬᬾᬂ) silih tunggil danu sané magenah ring Dataran Duur Diéng, Kabupatén Wonosobo, Jawa Tengah. Telaga puniki dados tatujon wisata andalan Kabupatén Wonosobo. Kaaranin Telaga Warna mawinan warna toya ipun ketah magingsir, warna ipun prasida gadang miwah kuning utawi mawarna sekadi kakuwung. Paindikan punika mawinan toya danu akéh madaging urirang, ri kala keni sunari asapunika warna toya nyané kacingak mawarna warni.

Telaga Warna magenah ring duur 2000 méter ring duur parmukaan segara, miwah kaiterin olih bukit-bukit. Kala pinih becik antuk nyingakin telaga warna ri kala semeng utawi tengai, mawinan nuju sandikala, sayong tebel pacang nutupin wewengkon telaga warna.

Kawéntenan Telaga Warna Diéng, toya ipun dados sumber antuk nyiramin tetanduran kentang sané dados komoditi utama irika. Aksés nuju danu inucap katempuh saking pusat Kota Wonosobo sawatara 30 kilométer, utawi rikang langkung 45 menit nganti ajam.

Galéri

Pustaka 

Danu ring Jawa Tengah
Wonosobo, Wonosobo